Reinsaríið fer nú undir eitt nýtt afturvendandi tiltak, har okkara fremstu sangskrivarar hittast á sama palli, og saman og hvør sær spæla síni løg og tosa um søguna handan tey. Fýra sangskrivarar, ið allir á onkarn hátt umboða sama tema, verða settir á sama pall, fýra sangskrivarar, fýra stólar, fýra gittarar og ein rúgva av góðum sangum. Fyrsta tiltakið verður 29. juli, tá fýra av okkara allar størstu trubadurum hittast. Hanus G. Johansen, Kári P., Stanley Samuelsen og Martin Joensen fara á pallin í Reinsarínum í Tórsgøtu. Teir hava allir verið virknir á tónleikapallinum seinastu 5 ártíggjundini, og hava tilsamans skapt nógv hundra løg, millum løgini eru fleiri av allar bestu og mest elskaðu perlunum í føroyska tónleikaskattinum. Allir fara á pall saman, og skiftast so at spæla síni løg og tosa um tónleikin, og søguna aftan fyri løgini. Avmarkað atgongd er, og atgongumerki fáast á Reinsariid. fo Mikudagin 20. juli kl. 21: 30 hava MonkeyRat & The Hentze Horns útgávukonsert í Perluni, og teimum so líkt er lagt upp til eina veitslu, har trupult er at sita í frið, tá funky tónarnir ljóma úr hátalarunum, við sær hevur MonkeyRat sínar donsku tónleikarar. Kostnaður er 160 kr. og við í prísinum er atgongumerki til útgávukonsertina og eitt eintak av fløguni“ Fuck the Jante Law”. Miku- og hóskvøldið 24. og 25. august verður høvi at hoyra Beatles tónleik á høgum støði, tá guitaristurin Søren Bødker Madsen, sangarindan Karoline Budtz, og Per Wium, ið er serkønur í tónleikinum hjá Beatles, bjóða inn til eina hugnaliga løtu í musikalska Beatles verkstaðnum við tulkingum av–og søgum um teir ódeyðiligu Beatles sangirnar. Miku- og hóskvøldið 24. og 25. august verður høvi at hoyra Beatles tónleik á høgum støði, tá guitaristurin Søren Bødker Madsen, sangarindan Karoline Budtz, og Per Wium, ið er serkønur í tónleikinum hjá Beatles, bjóða inn til eina hugnaliga løtu í musikalska Beatles verkstaðnum við tulkingum av–og søgum um teir ódeyðiligu Beatles sangirnar. Kelly Kristofferson og Andrew Hagar, ið vera við í ferðaliðnum hjá Kris Kristofferson í Føroyum, fara á pall í Reinsarínum 31, august, tey kalla seg Appalachian Murder Bunnies. Pápi Kelly, Kris Kristofferson verur eisini gestur á pallinum hetta kvøldið.